Pinagbanwa kan mga hale sa kolonya kan Britanyang Korona kan Agosto 30, 1835, na dati iyo an kolonya kan New South Wales, ini nakasali na sa teritoryo kan Korona kan 1837. Pigbunyagan na "Melbourne" kan gobernador kan New South Wales na si Sir Richard Bourke, sa pag'onra kan si Primer Ministro kan  Britanya kan panahon na idto, si William Lamb, an ika-2nd Viscount nin Melbourne. Opisyalmenteng pigdeklarang siyudad ni Reyna Victoria kan 1847. Dangan nagin kabesera kan bagong togdas na kolonya nin Victoria kan 1851. Kan nagkaigwa nin Mirinahan sa Bulawan kan mga 1880, ini sobrang nagin dakulaon asin pinakamayaman na siyudad sa kinaban. Kan madeklara an pederasyon nin Australia kan 1901, nagin temporaryong tukawan kan gobyerno sagkod taon 1927.